Document ID: 32003D0760

Id-Deċiżjoni tal-Kummissjoni
tal-15 ta’ Ottubru 2003
li tippreskrivi kondizzjonijiet speċjali li jirregolaw l-importazzjoni ta’ prodotti tas-sajd mill-Polinesja Franċiża
(innotifikata bid-dokument numru K(2003) 3646)
(Test b’relevanza għaż-ŻEE)
(2003/760/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tippreskrivi l-kondizzjonijiet dwar is-sanita’ għall-produzzjoni u l-marketing ta’ prodotti tas-sajd [1], kif l-aħħar emendata bir-Regolament (KE) Nru 806/2003 [2], u b’mod partikolari l-Artikolu 11 tiegħu,
Billi:
(1) Saret spezzjoni għan-nom tal-Kummissjoni fil-Polinesja Franċiża sabiex tivverifka l-kondizzjonijiet li taħthom prodotti tas-sajd jiġu prodotti, maħżuna u ttrasportati lejn il-Komunità.
(2) Ir-rekwiżiti fil-leġislazzjoni tal-Polinesja Franċiża fuq l-ispezzjonar sanitarju u l-monitoraġġ ta’ prodotti tas-sajd jistgħu jiġu kkonsidrati bħala ekwivalenti għal dawk preskritti fid-Direttiva 91/493/KEE.
(3) B’mod partikolari, id-Département de la Qualité Alimentaire et de l’Action Vétérinaire (DQAAV) du Service du Développement Rural du Ministère de l’Agrikoltura et de l’Elevage, hu kompetenti biex effettivament jivverifika l-implimentazzjoni tal-legislazzjoni in vigore.
(4) Id-DQAAV ta garanziji uffiċjali rigward il-konformità ma’ l-istandards għall-kontrolli sanitarji u l-monitoraġġ ta’ prodotti tas-sajd kif elenkati fil-Kapitolu V ta’ l-Anness għad-Direttiva 91/493/KEE u in rigward it-twettiq tar-rekwiżiti iġjeniċi ekwivalenti għal dawk preskritti minn dik id-Direttiva.
(5) Hu xieraq li jiġu preskritti dispożizzjonijiet li jikkonċernaw prodotti tas-sajd importati fil-Komunità mill-Polinesja Franċiża, skond id-Direttiva 91/493/KEE.
(6) Hu ukoll neċessarju li jsir elenku ta’ stabbilimenti approvati, bastimenti-fabbrika, ta’ cold stores, u lista ta’ bastimenti-friża mgħammra skond ir-rekwiżiti tad-Direttiva tal-Kunsill 92/48/KEE tas-16 ta’ Ġunju 1992 li tippreskrivi r-regoli minimi ta’ iġjene applikabbli għal prodotti tas-sajd maqbuda abbord ċerti bastimenti skond l-Artikolu 3(1)(a)(i) tad-Direttiva 91/493/KEE [3]. Dawn il-listi għandhom isiru a bażi ta’ komunikazzjoni mid-DQAAV lill-Kummissjoni.
(7) Jinħtieġ li d-Deċiżjoni presenti tiġi fis-seħħ 45 jum wara li tiġi ppubblikata biex tipprovdi l-perjodu transitorju neċessarju.
(8) Il-miżuri preskritti f’din id-Deċiżjoni huma konformi ma’ l-opinjoni tal-Kumitat Permanenti dwar il-Katina Alimentarja u s-Saħħa ta’ l-Annimali,
ADDOTTAT DIN ID-DEĊIŻJONI:
L-Artikolu 1
Id-Département de la Qualité Alimentaire et de l’Action Vétérinaire (DQAAV) du Service du Développement Rural du Ministère de l’Agrikoltura et de l’Elevage, għandu jkun l-awtorità kompetenzi fil-Polinesja Franċiża identifikat biex jivverifika u jiċċertifika l-konformità ta’ prodotti tas-sajd mar-rekwiżiti tad-Direttiva 91/493/KEE.
L-Artikolu 2
Prodotti tas-sajd importati fil-Komunità mill-Polinesja Franċiża għandhom ikun konformi ma’ l-Artikoli 3, 4 u 5.
L-Artikolu 3
1. Kull konsenja għandha tkun akkompanjata minn ċertifikat tas-sanità oriġinali skond il-mudell fl-Anness I u jkum magħmul minn folja waħda, debitament mimlija, iffirmata u ddatata.
2. Iċ-ċertifikat għandu jsir f’mill-anqas lingwa uffiċjali waħda ta’l-Istati Membri fejn isiru l-ispezzjonijiet.
3. Iċ-ċertifikat għandu jkollu l-isem, il-kapaċità, u l-firma tar-rappreżentant tad-DQAAV, u t-timbru uffiċjali f’kulur different minn dak tas-sottoskrizzjoni.
L-Artikolu 4
Il-prodotti tas-sajd għandhom jiġu minn stabbilimenti, bastimenti-fabbrika, jew cold stores, jew bastimenti-friża rreġistrati approvati elenkati fl-Anness II.
L-Artikolu 5
l-imballeġġi kollha għandhom ikollhom il-kliem "POLINESJA FRANĊIŻA" u n-numru ta’ l-approvazzjoni/reġistrazzjoni ta’ l-istabbiliment, bastiment-fabbrika, cold store jew bastiment -friża ta’ l-oriġini b’ittri li ma jitħassrux, bl-eċċeżżjoni ta’ prodotti tas-sajd iffriżati lkoll f’daqqa maħsuba għall-manifattura ta’ ikel ippreservat.
L-Artikolu 6
Din id-Deċiżjoni għandha tidħol fis-seħħ fit-8 ta’ Diċembru 2003.
L-Artikolu 7
Din id-Deċiżjoni hija indirizzata lill-Istati Membri.
Magħmula fi Brussel, fil-15 ta’ Ottubru 2003.

Labels: 0
3
18
6